Document ID: /roh_data/filtered/fineweb-2-filterrobots_roh.jsonl.gz/56732

Castro haja engrazià al papa per ses engaschi en connex cun l’avischinaziun tranter la Cuba ed ils Stadis Unids. Papa Francestg aveva giugà ina rolla impurtanta sco intermediatur. Quai tenor l’agentura da novitads ANSA. Suenter l’inscunter eran planisads discurs tranter Castro ed il schef da regenza talian, Matteo Renzi.
Il settember che vegn, avant ses viadi en ils Stadis Unids, vul il papa visitar la Cuba. Là vegn sia visita spetgada cun tensiun. Igl è pir la terza giada ch’in papa visita il stadi caribic.
RR novitads 12:00